Moduli toqqagassaq:

Nunatsinni piartortunik tungiuneq – Qanoq inneq ersiutinillu nipaallisaaneq

# ECTS: 10

Modulimi saffigineqartut tassaapput peqqinnisakkut sullissisut ilinniarsimasut, piartortunik tungiuinermi tunngaviusumik piginnaasanik inersisaasussat. Modulimi matumani, ilinniartoq piartortunik tungiuinermi suliassanik nalinginnaasunik isumaginninnissamut sakkussinneqassaaq, nunatsinnilu piartortunik tungiusoqatigiinni sulianik paasinnissinnaanngussalluni. Nunatsinni kræftimik nappaatillit, nakorsarneqarsinnaanngitsumik nappaateqartut aamma/imal. inuunermut navianaatilimmik nappaateqartut, ukiui nappaataallu apeqqutaatinnagit, ilinniakkat akimorlugit piartortunik tungiuisoqatigiit sullitaannut ilaapput. Tamatuma saniatigut ajorunnaarsinneqarsinnaanngitsunik uummammikkut puammikkullu nappaatillit sianiuteqarfitsigullu nappaatit ilaannik nappaatillit, piartortunik tungiuisoqatigiinnit sullinneqartussanut ilanngunneqarnissaat naatsorsuutigineqarpoq.

Toqqagassami ilaapput tunngaviusumik piartortunik tungiuinermi periutsit, isumaliutersuutit periutsillu, sulinermi ilisimasat nutaanerpaat– ilisimasat

inerisaanermik ilisimatusarnermillu tunngaveqartut.

# Imarisai

**Isumaliutersuutit periutsillu sammisanut makkununnga attuumassutillit:**

* Piartortunik tungiunerup aaqqissuussaanera, piginnaanngorsaqqinnerup piartortunillu tungiuinerup ataqatigiinnerat.
* Periutsit, isumaliutersuutit nakorsaanermilu periutsit anniaatinut nipaallisaanermut attuumassuteqartut, tamatumunnga ilaallutik inunni ajorunnaarsinneqarsinnaanngitsunik nappaatilinni aamma/imal. inuunerminnik navianartorsiortuni imal. piartortuni, qanoq innerit ilaat paasilertoruminaatsut ersiutillu.
* Suliffimmi ajornartorsiutinik sulianut attuumassutilinnik misissuinerit aamma/imal. piartortunik tungiuinermi iliuuserisanik, ersiutinik nipaallisaanermut attuumassuteqartunik, isumaliutiginninneq isumaginninnerlu.
* Napparsimasumik, qanigisaasunik suleqatinillu naapertuuttunik suleqateqarnermi peqataanissamut akisussaaffimmillu tigusinissamut periutsit pillugit ilisimasat, ilisimatusarnermik tunngaveqartut.
* Nunatsinni ilitsoqqussat ileqqutoqqallu upperisallu allat ajorunnaarsinneqarsinnaanngitsumik nappaatilimmik qanigisaasunillu attaveqateqarneq.
* Suleqatigisat akornanni piartortumut tunngatillugu attaveqafinnik ataqatigiissaarineq.

# Ilikkagassatut anguniakkat

**Ilisimasat paasisallu**

**Ilinniartoq:**

* Periutsinik, ersiutinik alajangersimasunik paasilertoruminaatsunillu nipaallisaanissamut isumaliutersuutinik periutsinillu ilisimasaqalissaaq.
* Ilinniakkat akimorlugit ataatsimut isiginnittumik piartortunik tungiuinermi, nipaallisaanissamut periarfissat assigiinngitsunik paasinnillunilu isumaliutiginnissinnaalissaaq.
* Nunatsinni ilinniakkat akimorlugit piartortunik tungiuinermi, inuit akornanni pisunut tunngatillugu iliuusissanik assigiinngitsunik tigussaasunik nassuiaasinnaanngussaaq, oqaasertaliisinnaanngussaaq ingerlatitseqqiisinnanngussallunilu.
* Ilinniakkat akimorlugit piartortunik tungiuinermi paasilertoruminaatsuni, ajorunnaarsinneqarsinnaanngitsumik nappaatilimmut piartortumullu tunngatillugu nipallisaanissamut iliuusissanik assigiinngitsunik tigussaasunik nassuiaasinnaanngussaaq, oqaasertaliisinnaanngussaaq ingerlatitseqqiisinnanngussallunilu.
* Ajornartorsiutini toqqakkani paasilertoruminaatsuni, nappaasimasunut ajorunnaarsinneqarsinnaanngitsunut piartortunullu, ilinniakkat akimorlugit suliniuteqarnermi anniaatinut nipaallisaataasinnaasunik, inuunerup naleqassusaanik annertusisitsisinnaasunik isumaqalersitsisinnaasunillu assigiinngitsunik periarfissiisoqarsinnaaneranik paasinninneranik ersersitsisumik, isumaliutiginnissinnaanngussaaq.

# Piginnaasat

**Ilinniartoq:**

* Inunnut ajorunnarsinneqarsinnaanngitsumik nappaatilinnut aamma/imal. inuunerat navianartorsiortunut piartortunullu tungiuinermi periutsit, isumaliutersuutit periutsillu atorlugit, tunngaviusumik ersiutinik nipaallisaasinnaanngussaaq.
* Piartortunik tungiuinerni paasilertoruminaatsuni, sulinermi ajornartorsiutinik naliliisinnaanngussaaq -tunngavilersuisinnaanngussaaq napparsimasorlu, qanigisaasut suleqatigisallu peqatigalugit iliuusissanik toqqaasinnaanngussalluni.
* Piartortunik tungiuinermi ajornartorsiutinik aaqqiissutissanillu napparsimasumut, qanigisaasunut suleqatigisanullu attuumassuteqartut pillugit suleqatiginnissinnaanngussaaq ingerlatitseqqiisinnaanngussallunilu.
* Ajorunnaarsinneqarsinnaanngitsumik nappaatilinni piartortunilu timikkut ersiutinik tarnikkullu erloqissutinik nipaallisaanermut tunngatillugu ajornartorsiutinik paasilertoruminaatsunik naliliisinnaanngussaaq, misissueqqissaarsinnaanngussaaq uppernarsaasinnaanngussallunilu.
* Ajornartorsiutinik paasilertoruminaatsunik iliuuserisinnaasanillu, ilinniakkat akimorlugit piartortunik tungiuinermi ajorunnaarsinneqarsinnaanngitsumik nappaatilinnut piartortunullu attuumassutilinnik naliliisinnaanngussaaq, misissueqqissaarsinnaanngussaaq uppernarsaasinnaanngussallunilu.
* Ajorunnaarsinneqarsinnaanngitsunik nappaatilinni piartortunilu timikkut ersiutinik tarnikkullu erloqissutinik nipallisaanermut tunngatillugu, piartortunik tungiuinermi ajornartorsiutit pillugit suleqatiginnissinnaanngussaaq ingerlatitseqqiisinnaanngussallunilu.

# Piginnaasat

**Ilinniartoq:**

* Piartortunik tungiuinerni paasilertoruminaatsuni, nuna tamakkerlugu piartortunik tungiuisoqatigiit suleqatigalugit, ersiutinik nipaallisaanermik isumaginnissinnaaneq.
* Aaqqissuussaanikkut toqqammavissiissutit, inatsisit ileqqorissaarnissallu iluini, napparsimasumik, qanigisaasunik suleqatinillu suleqateqarnermi, namminersorluni peqataasinnaaneq akisussaaffimmillu tigusisinnaaneq.
* Ajorunnaarsinneqarsinnanngitsumik nappaateqartoq taassumalu qanigisai suleqatigalugit, nakorsaanermi ajornartorsiutinut tunngasunik aalajangiinernut iliuuseqarfiginnissinnaaneq.
* Ilinniagallit allat peqatigalugit, ajornartorsiutinut ajorunnaarsinneqarsinnaanngitsumik nappaatilinnut tunngatillugu inerisaanerni suleqateqarnernilu peqataasinnaaneq.

# Toqqakkap ilinniartitsissutitut aaqqissuunneqarnera

Illinniartitsineq oqaloqatigiinnermik tunngaveqarpoq, nammineq ilisimasanik piginnaasanillu inerisaanermi, piartortunik tungiuineq pillugu isumaliutersuutinik atuisinnaanermik ilinniartut namminneq misilittagaannik aallaaveqarluni.

Toqqakkami ilinniartitsisoqarluni ilinniartitsineq, nammineq ilinniarneq, eqimattakkuutaarluni suliaqarneq, piartortunut uninngavimmi piviusut tunngavigalugit aallakaatitassianik misissueqqissaarneq kiisalu qarasaasiakkut ilinniartitsineq E-learning nikittaanneqarput.

Toqqakkami annertuumik peqataanissaq piumasaqaataavoq ilinniartutullu toqumut tunngasut oqaluuserinissasa ajornakusoorneranut tunngatillugu ammarnissaq piareersimaffigissallugu.

# Soraarummeerneq:

Allattariarsugaq tunngavigalugu oqaatsit atorlugit misilitsinneq.

Naliliinermi karakteerilersuinermi tulleriinnilersueriaaseq GSS atorneqarpoq.